હિંદાલ્કોનો જૂનમાં નફો ૪૩ ટકા વધી રૂ.૪૧૪ કરોડ થયો હતો જે એક વર્ષ પૂર્વે સમાન ગાળામાં રૂ.૨૯૦ કરોડ હતો. જોકે, શેરનો ભાવ રૂ.૪.૭૫ ઘટી રૂ.૨૨૨.૭૦ થયો હતો. ગેઇલનો નફો ૨૩ ટકા વધી રૂ.૧,૨૫૯ કરોડ થયો હતો જે એક વર્ષ પૂર્વે સમાન ગાળામાં રૂ.૧,૦૨૬ કરોડ હતો. જોક, શેરનો ભાવ રૂ.૧૨.૬૦ ઘટી રૂ.૩૬૨.૯૫ થયો હતો. મંગલમ ઓર્ગેનિકનો શેર રૂ.૪૭.૫૫ વધી રૂ.૩૧૩.૭૫ થયો હતો. કંપનીએ જૂનમાં ટેક્સ પૂર્વે રૂ.૧૫.૦૭ કરોડનો નફો નોંધાવ્યો હતો જે એક વર્ષ પૂર્વે સમાન ગાળામાં રૂ.૨.૫૬ કરોડ હતો. ડાયનામેટિક ટેક્નોલોજીએ જૂનમાં રૂ.૭.૭૬ કરોડનો નફો કર્યો હતો જે સામે કંપનીએ ગયા વર્ષે સમાન ગાળામાં રૂ.૯.૪૬ કરોડના ખોટ કરી હતી. શેરનો ભાવ રૂ.૨૫.૨૦ વધી રૂ.૧,૬૭૫.૯૫ થયો હતો. એડીસી ઈન્ડિયા કોમ્યુનિકેશને જૂનમાં રૂ.૧.૪૯ કરોડનો નફો કર્યો હતો જે ગયા વર્ષે સમાન ગાળામાં રૂ.૭૯ લાખ હતો. શેરનો ભાવ ૯.૩૩ ટકા વધી રૂ.૨૧૧ થયો હતો.